《中秋佳月怀杜安行冯当可二首》
宋代·郭印

绝胜寻常三五盈，魄成金气自然清。
烟云敛迹秋空阔，星斗沉光夜色明。
璧堕江心随浪涌，镜飞天面逐人行。
四方万里同清赏，大地今成白玉京。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。